Publication: Magyar Közlöny
Issue: MK-2011-119 (Year: 2011, Number: 119)
Era: contemporary
Section: A nukleáris bővítést feltételező forgatókönyv elvi alapját a 25/2009. (IV. 2.) OGY határozat
Paragraph Index: 627

34. ábra – Erőművek ÜHG kibocsátása CCS alkalmazásával A Paksi Atomerőmű hiánya a dekarbonizáció szempontjából CCS-el elvileg kompenzálható Forrás: REKK A földgáz és/vagy atomenergia dominálta szcenárió azért is valószínű, mert a megújuló energiaforrásokból fedezhető arány korlátozott (gazdasági és műszaki maximum), akkor is, ha közben a megújuló energiaforrások hasznosítása részben piaci alapon is versenyképessé válik. Ráadásul a klímaváltozás következményeként egyre gyakoribbá váló extrém időjárási helyzetek és következményeik (túl magas-, túl alacsony hőmérséklet, extrém időtartamú hőhullámok, túl sok-, túl kevés csapadék, ár- és belvizek, sófelhalmozódás, sivatagosodás, stb.) ugyanolyan negatív hatással vannak a biomassza alapú zöldenergia előállításra, mint a konvencionális növénytermesztésre. Jelenleg nagyon nehéz előrejelezni, hogyan fogja ez befolyásolni a magyar megújuló energia potenciál egészét és a nemzetközi emisszió csökkentési vállalásaink teljesítését. Ez természetesen abban a helyzetben igaz, ha időközben nem történik olyan energetikai innovációs „robbanás”, ami teljes egészében átírhatja a jelenlegi tendenciákon alapuló forgatókönyveket. Egyszerűsítve tehát úgy foglalható össze Magyarország 2050-es energetikai tájképe, hogy az atomenergia alapú villamosáram-termelés, valamint a CCS, a földgáz és megújuló energiaforrás alapú hőenergia előállítás lesz a magyar energiagazdaság tengelyében. Ez – multiplikátor hatásként – magával vonná a közlekedés nagyarányú elektrifikációját és zéró karbon alternatívaként a hidrogénhajtású járművek gyors hazai elterjedését is. Abban az esetben, ha a gazdaságot destabilizáló földgáz ár-turbulenciák általánossá válnak, újból előtérbe kell kerülnie a szénimport növelésének és a CCS / tiszta szén technológiákon keresztüli szénfelhasználásnak. Ugyanilyen módon a hazai stratégiai szén- és lignit vagyon felhasználása is realitás. Ez egyben a „IEA Review of the Energy Policy of Hungary 2010 – Preliminary Findings and Recommendations” című tanulmány egyik legfontosabb ajánlása. A hazai szénvagyon 1,6 milliárd tonna feketeszenet és 9 milliárd tonna barnaszenet és lignitet jelent, ami évenkénti 50 millió tonna szén/lignit felszínre hozatala esetén is elegendő 200 évig. A stratégiai tartalékképzés gazdaság- és biztonságpolitikai kérdés. A felelősen gondolkodó országok stratégiai tartalékként definiálják saját energiahordozó készletüket. Első olvasatra talán meglepő, de a hulladék és a szemét a 21. század legfontosabb ipari nyersanyagává és stratégiai energiahordozóvá lép elő. Magyarországon sajnos a települési hulladékok hasznosítás nélküli deponálása a legelterjedtebb hulladékkezelési módszer, amely a hulladékhasznosítás technológiai hierarchiájában a legalacsonyabb szintet képviseli. Ezzel szemben áll az hulladék keletkezés megelőzése, és anyagukban való újrahasznosítása, ezt követi az energetikai célú felhasználás. A települési szerves hulladék biomasszának tekinthető, így energetikai hasznosítása a megújuló energiaforrások részarányához adódik. Sok országban akár a 15-20%-át is adják az energetikai célú biomassza felhasználásnak, hazánkban is növelhető lenne általa a megújuló részarány. Az éghető települési hulladékok hulladékégető művekben való energetikai hasznosítása a világ fejlett országaiban a technológiai fegyelem maradéktalan betartása mellett és szigorú környezetszennyezési normáknak megfelelve, megoldottnak tekinthető. Az ilyen jellegű hulladékok akár 60%-a is hasznosítható lenne ilyen módon már a jelenlegi műszakitechnológiai színvonalon is. Hazánknak is ebbe az irányba kell elmozdulnia, mert a hasznosítás nélküli deponálás nem fenntartható, egyre több értékes termőföldet foglal el, veszélyezteti az ivóvízkészletet és a természetes biodiverzitást. 10 RÖVIDÍTÉSEK JEGYZÉKE ACER Energiaszabályozók Együttműködési Ügynöksége (Agency for the Cooperation of Energy Regulators) AGRI Azerbajdzsán és Örményország felől érkező cseppfolyósított földgáz (LNG) tengeri úton való importjára létrejött román-magyar kezdeményezés BAT Elérhető Legjobb Technológia (Best Available Technology) BAU modell Az aktuális gazdasági környezetben működő szcenárió (Business As Usual) CCS Szén-dioxid leválasztás és tárolás (Carbon Capture and Storage) CHP Kis teljesítményű, de magas hatásfokú, villamos- és hőenergiát is előállító ún. kogenerációs erőművek (Combined Heat and Power) DECC A transzparens intézményrendszer és jogalkotás DECC által kidolgozott angol modellje (Department of Energy and Climate Change) E85 A 3824 90 99 vámtarifaszám alá tartozó, üzemanyag célra előállított, legalább 70%, legfeljebb 85% olyan bioetanolt tartalmazó termék, amelyet kizárólag közösségben termelt, mezőgazdasági eredetű alapanyagból gyártottak ESCO Energiaszolgáltató cég (Energy Service Company) ESMAP Az energetikai intézményrendszer és jogalkotás transzparenciáját vizsgáló program (Energy Sector Management Assistance) ETS Emisszió Kereskedelmi Rendszer (Emission Trading System) EUROSTAT Az Európai Unió Statisztikai Hivatalának internetes adatbankja EA-16 Az EU-n belüli euróövezet 16 állama, illetve rájuk vonatkozó átlag adatok EU-27 Az Európai Unió 27 tagországa együtt, illetve a rájuk vonatkozó átlag adatok FERC modell A transzparens intézményrendszer és jogalkotás FERC által kidolgozott USA modellje (Federal Energy Regulatory Commission) GDP Bruttó hazai termék pénzben kifejezve (Gross Domestic Product) KÁT rendszer Villamos áram kötelező átvételi díjazási rendszere LNG Cseppfolyósított földgáz (Liquified Natural Gas) LPG Folyékony halmazállapotú szénhidrogén gázok elegye (Liquefied petroleum gas) NEA Az OECD Nukleáris Energia Ügynöksége (Nuclear Energy Agency) NCsT Nemzeti Megújuló Energia Hasznosítási Cselekvési Terv NOVEM modell A transzparens intézményrendszer és jogalkotás holland modellje OECD Gazdasági Együttműködési és Fejlesztési Szervezet (Organisation for Economic Co-operation and Development) PUC modell A transzparens intézményrendszer és jogalkotás PUC által kidolgzott USA modellje (Public Utility Commission) Ro-La „Gördülő országút”: a kombinált fuvarozás olyan formája, amelynél a teljes közúti járműszerelvény a vontatóval együtt útjának egy részét vasúton teszi meg SWOT elemzés Belső erősségek (Strengths) és gyengeségek (Weaknesses), valamint a kulcsfontosságú külső lehetőségek (Opportunities) és veszélyek (Threats) szemléletes összefoglalója TPS Teljes primer energiahordozó szolgáltatás (Total Primary Energy Supply) ÜHG Üvegházhatású gáz ÚSzT Új Széchenyi Terv V4 Visegrádi Csoport (Csehország, Lengyelország, Magyarország, Szlovákia) V4+ Minden olyan formáció, ahol a V4 államokhoz más szomszédos országok is csatlakoznak MÉRTÉKEGYSÉGEK CO2eq széndioxid-egyenérték egyes üvegházhatású gázok által okozott üvegházhatás-növekedéssel egyenértékű hatást kiváltó CO2 mennyisége J joule az energia SI mértékegysége 1 GJ = 0,2778 MWh = 0,0239 tonna olajegyenérték ppm part per million – milliomod rész toe tonna olajegyenérték szabvány, egy tonna kőolaj fűtőértékén alapuló mértékegység1 toe = 41,868 GJ W watt a teljesítmény SI-ből származtatott mértékegysége 1 W = 1 J/s Wh wattóra az energia SI-n kívüli, széleskörűen használt mértékegysége 1 GWh = 3 600 GJ = 85,9845 toe tonnakilométer A szállított tonnáknak a szállítási távolság kilométereivel való szorzatából képezzük. Tekintettel arra, hogy igen nagy számokat nyerünk, ezer tonnakilométert vesszük egy egységnek. A mértékegységeknél használt SI előtétek: k kilo = x103 M mega = x106 G giga = x109 T tera = x1012 P peta = x1015 A NEMZETI ENERGIASTRATÉGIA 11 GAZDASÁGI HATÁSELEMZÉS ÖSSZEFOGLALÓ Az összefoglaló a Regionális Energiagazdasági Kutatóközpont által készített „Nemzeti Energiastratégia 2030 Gazdasági hatáselemzése” alapján készült

Source: https://magyarkozlony.hu/hivatalos-lapok/b62b47843462efdef771f4efa56d6893ada7b96a/dokumentumok/f6046e07f146a6a859a94689ab54f0509567dc7d/letoltes